Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 146/1993. (X. 26.) Korm. rendelet részletes rendelkezéseket
Paragraph Index: 213

146/1993. (X. 26.) Korm. rendelet részletes rendelkezéseket tartalmaz a családból kiemelt gyermek lakhelyének rendezésére vonatkozóan, ugyanakkor nem rendezi a szülői felügyeleti jog alatt álló kiskorúak lakcímbejelentését. A kormányrendelet lehetőséget ad arra is, hogy a tizennegyedik életévét betöltött kiskorú, állandó lakhelye megváltoztatását maga jelentse be. Ebben az esetben megtörténhet, hogy a szülő, illetve törvényes képviselő és a gyermek állandó bejelentett lakhelye eltér egymástól, ami hatósági ügyekben zavart okozhat, mivel jelentősen megnehezíti a törvényes képviselő személyének kiderítését (pl. sürgős orvosi ellátás, veszélyeztetettség esetén). A gyámhatóság nincs mindig abban a helyzetben, hogy a jogellenesen eltérő adatokat egyeztetni tudja. Tiltó rendelkezés hiányában előfordul a szülői felügyelet vagy gyámság alatt álló kiskorú állandó bejelentett lakhelyének a törvényes képviselőétől eltérő bejegyzése, és ez sérti a jogbiztonságot, nincs összhangban a családjogi törvény rendelkezésével, és a gyermek kiemelt alkotmányos védelmével (Alkotmány 67. §) összefüggésben visszásságot okoz. A kiskorúak állandó lakcímének rendezetlensége és az ebből keletkező visszásságok megszüntetése érdekében az országgyűlési biztos általános helyettese ajánlásokkal élt. Felkérte a belügyminisztert, hogy kezdeményezze a 146/1993. (X. 26.) Korm. rendelet módosítását, a kiskorúak lakcímrendezésére vonatkozó egyértelmű — a családjogi törvénnyel összhangban történő — szabályozást. Ezen túlmenően indítványozta, hogy a belügyminiszter a kormányrendeletben történő szabályozás megtörténtéig, az állami irányítás egyéb jogi eszközének kibocsátásával a polgármesteri hivatalok jegyzőit szólítsa fel a családjogi törvény

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes